༌། །སྲོག་ཆགས་མི་འཇུག་
ཉར་ཚགས་ཐབས་དམ་བགྱིས། །རིམ་གྱིས་དགོངས་རྫོགས་དང་པོ་བདུན་ཕྲག་གཅིག།
རྨོག་སྤྲུལ་དཔོན་སློབ་ཉེར་ལྔས་མཆོད་འབུལ་སོགས། །ཞིབ་རྒྱས་མཛད་མཐར་མཆོད་
འབུལ་གཉིས་པ་ལ། །འཛར་སྤྲུལ་བསོད་ནམས་རྣམ་རྒྱལ་དཔོན་སློབ་གྲངས། །ཉེར་
288

དགེ་པཎ་ཚེ་དབང་མཆོག་གྲུབ་བཀའ་འབུམ།
ལྔས་བདུན་ཕྲག་གཉིས་ལ་མཆོད་འབུལ་མཛད། །མཆོད་འབུལ་བཞི་བར་རྫོགས་ཆེན་
རིན་པོ་ཆེ། །དཔོན་སློབ་ཕེབས་ཤིང་ཚེས་བཅུ་ཆེན་མོ་དང་། །སྦྲེལ་མར་སྒྲུབ་ཆེན་
དབུར་བཞུགས་འདུས་སྡེའི་གྲངས། །སྟོང་ལྷག་ཙམ་གྱིས་ཞག་བདུན་ཉིན་མཚན་
ཐུན། །ཆོ་གའི་བསྙེན་སྒྲུབ་བཀའ་དྲིན་ཆེར་བསྐྱངས་ཤིང༌། །མཆོད་འབུལ་ལྔ་པ་
འཇམ་དབྱངས་སྤྲུལ་སྐུའི་གཙོས།
མཛད།
།དཔོན་སློབ་གྲངས་མང་ཡོངས་ཀྱིས་འབུལ་བར་
།དྲུག་པར་ཉིན་སྤྲུལ་དཔོན་སློབ་རྣམས་ཀྱིས་ཕུལ། །མཆོད་འབུལ་བདུན་
པར་ཟེ་ཆེན་རབ་འབྱམས་ཚང་། །དཔོན་སློབ་ཡོངས་ཀྱིས་གཟབས་གནང་མཛད་པར་
གྱུར། །མཆོད་འབུལ་དང་པོའི་མཚམས་དེར་ཉག་རོང་གི །གྱོད་དོན་སྐྱབས་རྗེའི་ཐུགས་
བཞེད་བཞིན་གྲུབ་ཅིང་། །ངེད་རང་སླེབས་འཕྲལ་སྐུ་གདུང་མདུན་ཕྱིན་ནས། །མཆོད་
འབུལ་བླ་མར་དབང་བཞི་བླང་བ་སོགས། །བློ་ཁ་མ་རྫོགས་པར་བསྒྲུབས་རྗེ་བཙུན་
གྱིས། །རྗེས་སུ་བཟུང་ཉམས་འཁྲུལ་བའི་རྨི་ལམ་ཤར། །ས་སྐྱོང་སྡེ་དགེའི་མདུན་
སར་སྐད་ཞུས་ཕུལ། །ཐར་རྩེ་མཁན་དང་ཀླུ་ལྡིངས་ཞབས་དྲུང་སོགས། །མཁན་ཆེན་
རྣམ་གཉིས་མཆོད་འབུལ་དགོན་ཆེན་དུ། །ཡིག་དྲུག་དུང་ཡོན་རྡོར་བྲག་སྤྲུལ་སྐུ་ལ།།
མཆོད་འབུལ་དགོན་པར་ཡོན་འབུལ་དཔལ་སྤུངས་སུ། །སི་ཏུར་མཆོད་འབུལ་དགོན་
པར་མ་ཎི་དུང༌། །ཡོན་ཕུལ་ཟེ་ཆེན་དགོན་པར་མ་ཎི་དུང༌། །ཡོན་བསྟབས་དཔལ་
ཡུལ་སྤྲུལ་སྐུར་མཆོད་འབུལ་དང༌། །དགོན་དེར་མ་ཎི་དུང་ཡོན་བྲག་དམར་དགོན།།
མ་ཎི་དུང་ཕྱེད་ཡོན་ཕུལ་གནས་དགོན་གྱི། །གྲྭ་ཚང་ཡོན་ཕུལ་བླ་མར་མཆོད་འབུལ་
ཞུས། །བདེ་དགོན་མ་ཎི་དུང་ཕྱེད་ཁམས་དགོན་དུ། །བླ་མར་མཆོད་འབུལ་མ་ཎི་
དུང་ཕྱེད་ཡོན། །འོ་ཐང་གླང་ཐང་ཟུང་ལ་འཚོགས་རྟེན་ཕུལ། །མཚོ་ཕུ་བླ་མཪ་མཆོད་
འབུལ་སྒྲུབ་སྡེ་ལ། །འཚོགས་རྟེན་ཕུལ་ཞིང་གླང་གཤིས་དགོན་ཡན་མན། །བླ་སྤྲུལ་
གཉིས་ལ་མཆོད་འབུལ་རྟེན་མཚོན་དང༌། །དགོན་པར་འཚོགས་རྟེན་ཕུལ་ཞིང་གྲ་
289

སྔ་འགྱུར་ཀཿཐོག་བཅུ་ཕྲག་རིག་མཛོད་ཆེན་མོའི་དཔེ་ཚོགས།
ལག་ཏུ། །འདུས་སྡེར་མ་ཎི་དུང་ཡོན་དཔོན་པོ་དང༌། །ཐོག་སྤྲུལ་མཆོད་འབུལ་གཞི་
ཆེན་བླ་དཔོན་དྲུང་། །མཆོད་འབུལ་སྟག་རྩེ་རཀ་ཀྲོམ་དགོན་གསུམ་པོར། །འཚོགས་
རྟེན་ཕུལ་ཞིང་རྡོ་གྲུབ་མཆོག་སྤྲུལ་དྲུང་། །མཆོད་བསྔོ་རྟེན་དང་རྩ་ཤུལ་བླ་དགོན་ལ།།
མཆོད་འབུལ་རྟེན་ཕུལ་དགོན་སར་ཆོས་རྗེ་དང་།
།དགོན་སར་མཆོད་འབུལ་གཡག་ཟེ་
བསླབ་བྱ་དགོན། །རྒྱ་རོང་བླ་སྤྲུལ་རྣམས་ལ་མཆོད་འབུལ་དང༌། །དགོན་སྡེ་སོ་
འཚོགས་རྟེན་རྫོགས་ཆེན་དུ། །འདུས་སྡེར་མ་ཎི་དུང་ཡོན་གཞི་ཆེན་དུ། །བླ་ཁག་ཡོད་
རིགས་རྣམས་ལ་མཆོད་བསྔོ་ཕུལ། །བྲོ་རྡུང་རྨོག་ཚ་སྤམ་འཛོང་ཁང་དམར་བཅས།།
དགོན་ཁག་བཞི་ལ་འཚོགས་རྟེན་རཀ་ཆབ་ཀྱི། །དགོན་པར་མ་ཎི་དུང་ཕྱེད་བླ་མ་
ལ༑ ༑མཆོད་འབུལ་སྟག་དགོན་མ་ཎི་དུང་ཕྱེད་དང་། །སྤྲུལ་སྐུར་མཆོད་འབུལ་གུར་
བཀྲའི་དབོན་པོ་དང༌། །ཁྲོམ་དགེ་སྐུ་མདུན་མཁའ་སྤྱོད་རྣམ་གཉིས་དྲུང་། །མཆོད་
བསྔོ་རྟེན་དང་གྲྭ་ཚང་འཚོགས་རྟེན་ཕུལ། །ཨ་འཛོམ་སྤྲུལ་སྐུ་འདུས་སྡེར་མཆོད་འབུལ་
བསྟབས། །གྲུབ་དབང་ཆོས་ཀྱི་ཉི་མར་མཆོད་བསྔོ་དང༌། །རྒྱལ་སྲས་དགོན་དུ་སྤྲུལ་
སྐུ་རྣམ་གཉིས་དང༌། །འདུས་སྤྱིར་མཆོད་བསྔོ་འཚོགས་རྟེན་ཕུལ་བར་བྱས། །ཁོ་
ཁྱིམ་ཚ་རག་དྲུང་ཡིག་དགོན་གསུམ་པོར། །འཚོགས་རྟེན་ཕུལ་ཞིང་སྡེ་གཞུང་བླ་མ་
ལ༑ ༑མཆོད་འབུལ་རྟེན་དང་གྲྭ་མང་འཚོགས་ཐེབས་ཕུལ། །གྲུབ་དགོན་མཁར་ཤིང་
དཔལ་འབར་དགོན་གསུམ་པོར། །སྤྲུལ་སྐུ་སོ་སོར་མཆོད་འབུལ་འདུས་སྡེ་ལ། །
འཚོགས་ཐེབས་རྩེ་ར་ལྷ་རི་དགོན་དུ་ཕུལ། །ཞི་དལ་མཐའ་དམར་མཚོ་ཁ་སྐེས་རུ་
དང༌། །ཆོས་གྲགས་བོད་ཕུང་ལྕགས་མདུད་རྩ་རིས་དགོན། །གྲོང་སྟོད་འདམ་ལུང་
ལྷ་འབུམ་ཡ་ཝཾ་དགོན། །བྲག་མགོ་བསམ་གཏན་རྐུ་ལུང་འབྲང་ཁང་དང་། །འཕུར་
ལོ་རྒྱ་ཤོད་གུག་རི་བྲག་འཕྲུ་དགོན། །གྱམ་གྱམ་གླིང་མདའ་གདོང་སྟེང་ཞུ་བ་དང༌།།
ཧར་བ་བདེ་རང་བརྒྱ་ཁྲ་ཤོག་བརྒྱད་ཀྱི། །དགོན་ཁག་སོ་སོར་འཚོགས་རྟེན་མཆོད་
290

དགེ་པཎ་ཚེ་དབང་མཆོག་གྲུབ་བཀའ་འབུམ།
བསྔོ་ཕུལ། །རྒྱལ་སྲས་རྡོ་རྗེ་ཆོས་དབྱིངས་མཆོད་འབུལ་ཞུས། །མགོ་ཚ་འདུས་སྡེར་
མ་ཎི་དུང་ཡོན་དང༌། །མཆོག་སྤྲུལ་ལྷན་རྒྱས་མཆོད་འབུལ་རྟེན་མཆོད་ཕུལ། །དྲེལ་
དཀར་ཕུག་ཁུང་ཁྲོ་ཤུལ་དགོན་གསུམ་པོར། །བླ་ཁག་མཆོད་བསྔོ་དགོན་རྣམས་འཚོགས་
རྟེན་ཕུལ། །བྲག་དམར་སྤྲུལ་དགོན་ལྷ་རི་སྤྲུལ་སྐུ་དང་། །ཕྱོ་ཕུ་སྤྲུལ་སྐུ་འཇང་བླ་པདྨ་
ལ༑ ༑མཆོད་བསྔོ་རྟེན་ཕུལ་ཆབ་མདོར་ཞི་བ་ལྷ། །འཕགས་པ་ལྷ་དང་སྐུ་ཞབས་རྣམ་
གཉིས་དྲུང་། །མཆོད་བསྔོ་རྟེན་ཕུལ་སྐུ་ཞབས་ཁམས་པ་དང་། །ཁྲ་མ་བླ་མཪ་མཆོད་
འབུལ་རྒྱལ་རོང་དུ། །ཁྲོ་ཆུ་དགོན་དུ་མ་ཎི་དུང་ཡོན་ཕུལ། །ཚ་ཁོ་མཚམས་ནག་ཕོར་
མཁན་མོ་མཚུ་དགོན། །ཁྲོ་ཆུ་གསར་དགོན་ཀཾ་ཛོ་སི་སོ་བ། །རྣམ་རྒྱལ་མཚན་བཟང་
དགོན་བཅས་དགོན་ཁག་དགུར། །བླ་ཁག་མཆོད་བསྔོ་འདུས་སྡེར་འཚོགས་རྟེན་ཕུལ།།
དབང་ཆེན་འཕྲང་གཉིས་བར་བཞི་སྤོང་མདའ་དགོན། །དབང་རོ་འཛི་མདའ་ལྡི་ནང་
དགོན་བདུན་པོར། །བླ་ཁག་མཆོད་བསྔོ་འདུས་སྤྱིར་འཚོགས་ཐེབས་ཕུལ། །རྒྱ་ནག་
མཛྙཱ་ཤྲཱིའི་རྒྱལ་ཁབ་ཏུ། །སྐྱབས་མགོན་ལྕང་སྐྱ་རིན་པོ་ཆེ་ཡི་དྲུང༌། །སོག་བླ་དཔོན་
སློབ་ཞབས་པད་དྲུང་བཅས་པར། །མཆོད་བསྔོ་ཞུ་ཕུལ་མཚན་སྒྲོག་མཁན་པོ་དང༌།།
སྨིན་གྲོལ་ནམ་མི་ཧན་དྲུང་མཆོད་བསྔོ་ཞུས། །ཆུ་བཟང་མཆོག་སྤྲུལ་རིན་པོ་ཆེ་པ་
དང༌། །རང་སློབ་ངག་དབང་རྒྱ་མཚོར་མཆོད་འབུལ་བསྟབས། །འོག་མིན་གཉིས་
པ་ལྷ་ལྡན་བསམ་ཡས་སུ། །བརྒྱ་མཆོད་ཕུལ་དང་རྒྱལ་བ་རིན་པོ་ཆེ། །ཕན་ཆེན་
རྣམ་གཉིས་དྲུང་དུ་དགོངས་རྫོགས་རྟེན། །ཕུལ་ཞིང་ས་སྐྱ་སྨིན་གླིང་རྡོར་བྲག་སོགས།།
བསྟན་འཛིན་དམ་པ་རྣམས་ལ་མཆོད་བསྔོ་ཕུལ། །གྲ་ལག་བཤད་སྒྲུབ་གླིང་གི་དབུ་
ཆོས་གཙོས། །གྲྭ་རིགས་ཆེ་རྣམས་སྐུ་གདུང་མདུན་ཉིད་དུ། །མཆོད་འབུལ་ཞིབ་
བགྱིས་དཔོན་པོ་བཅས་ཀྱིས་བསྒྲུབས། །རོང་སྟོན་བདེ་ཆེན་གླིང་པའི་གདུང་རིགས་
པ༑ ༑རོལ་ལམ་དབང་རྒྱལ་ནོར་བུ་དཔོན་སློབ་ཀྱིས། །མཆོད་འབུལ་དགོངས་རྫོགས་
291

སྔ་འགྱུར་ཀཿཐོག་བཅུ་ཕྲག་རིག་མཛོད་ཆེན་མོའི་དཔེ་ཚོགས།
སྐུ་གདུང་མདུན་ནས་མཛད། །དེ་རྗེས་གྲུབ་དབང་ཆོས་ཀྱི་ཉི་མ་ཉིད། །ཕེབས་འཕྲལ་
མཆོད་འབུལ་ཁྲུས་གསོལ་ཞིབ་རྒྱས་གནང་། །མཆོད་རྟེན་ལྷ་ཁང་དང་བཅས་གསར་
བཞེངས་ཚུལ། །ཟང་ཟིང་དངོས་པོ་གཏོང་འབུལ་འགྱེད་ཁ་སོགས། །བྱས་པའི་ལོ་
རྒྱུས་དཀར་ཆག་གཞན་དུ་ཤེས། །ཀྱེ་མ་སྔ་འགྱུར་བསྟན་པའི་ཉིན་བྱེད་དབྱིངས་སུ་
ནུབ། །སྲིད་པའི་མཚོ་ལས་བརྒལ་བྱེད་གྲུ་གཟིངས་ཞིག །ཐར་ལམ་གསལ་བྱེད་
སྒྲོན་མེ་མོག་པོར་གྱུར། །ལྔ་བདོའི་འགྲོ་བ་འདྲེན་བྱེད་གཤེགས་འདི་ཅི། །འོན་ཏང་
ཟག་མེད་བདེ་བ་ཆེན་པོའི་ཡེ་ཤེས་རོལ་རྩལ་སྒྱུ་འཕྲུལ་གར་གྱི་རྣམ་པར་ཤར་བ་དེ་
བཞིན་ཉིད་ཀྱི་སྐུ། །སྲིད་ཞིའི་མཐའ་ལ་མི་གནས་དེ་ཕྱིར་སྐྱེ་དང་འཆི་བའི་སྒྲོ་འདོགས་
ཀུན་ཏུ་བརྟགས་པའི་སྒྲོག་གིས་འཆིང་བ་མ་ཡིན་ཀྱང་། །རྟག་འཛིན་བྱས་བློར་འདིར་
སྣང་ཆོས་ཀུན་སྒྱུ་མའི་རོལ་རྩེད་ཇི་བཞིན་སྟོན་ཕྱིར་གཟུགས་སྐུའི་བཀོད་པ་བསྡུ་
ཚུལ་མཛད་ན་ཡང་། །རྒྱལ་རྣམས་ཐུགས་བསྐྱེད་ཟབ་མོས་ལྔ་བདོའི་བསྟན་འགྲོའི་
དཔལ་དུ་རིང་མིན་མཆོག་གི་སྤྲུལ་པའི་ཟླ་གཞོན་མྱུར་དུ་འཆར་གྱུར་ཅིག །ཅེས་པ་
གསང་གསུམ་ཡོན་ཏན་རྒྱ་མཚོའི་མངའ་བདག་ཞིང་འདིའི་བསྟན་འགྲོ་ཡོངས་ཀྱི་
སྐྱབས་མགོན་མཚུངས་ཟླ་དང་བྲལ་བ་ཁྱབ་བདག་འཁོར་ལོའི་མགོན་པོ་མཚན་བརྗོད་
པར་དཀའ་བ་དོན་གྱི་སླད་དུ་མཚན་ནས་སྨོས་ན་འགྱུར་མེད་ཚེ་དབང་མཆོག་གྲུབ་
ངེས་དོན་བསྟན་འཕེལ་དཔལ་བཟང་པོའི་ནང་དང་གསང་བའི་རྣམ་ཐར་བཀའ་
གནང་མ་མཛད་ཀྱང་ཐུན་མོང་ཕྱིའི་རྣམ་ཐར་སློབ་མ་རྣམས་ངོ་མི་ལྡོག་ཆེད་རགས་
རིམ་ཙམ་རྗེ་ཉིད་ཀྱིས་སྟོད་ཆ་མཛད་འདུག་པའི་འཕྲོ་ལུས་ཡོད་སྟབས་རྨོག་སྤྲུལ་
རིན་པོ་ཆེ་ནས་ལྷ་རེག་དང་བཀའ་སྩལ་གསེར་གྱི་ཅོད་པན་སྤྱི་བོར་ཕེབས་པ་ཁོ་བོ་
འདུ་གསུམ་པ་ཤེས་རིགས་ལ་རྨོངས་པའི་མཐར་ཐུག་ཀྱང་ལྡོག་ཏུ་མ་བཏུབ་པས་
མདུན་པ་གཞན་དག་རྨོངས་སྐྱོན་དང་བརྗེད་ངས་ཆེ་སྟབས་ངག་སྒྲོས་གསལ་དག་
292

དགེ་པཎ་ཚེ་དབང་མཆོག་གྲུབ་བཀའ་འབུམ།
མ་རྙེད་བསོད་ནམས་ནོར་བུ་ལ་ངེས་གསལ་ཡོད་རིགས་ཟིན་ཐོར་བཀོད་བཅོལ་
ནས་རྩ་ཚིག་བཟུང་བ་མ་གཏོགས་ཁོ་བོ་ཅག་སྔ་སོར་སྐུ་རྩར་གཅར་དུས་ཡིད་ངེས་
ཁུངས་གསལ་ཡོད་རིགས་རྗེ་རང་གིས་མཛད་ཟིན་འདུག་ཕྱིས་ངེད་རང་སྟོད་སྨད་
བར་གསུམ་དུ་འགྲོ་འདུག་མང་བྱས་སྐྱོན་རང་བློས་བཀོད་དུ་མ་མཆིས་ཤིང་བསོད་
ནམས་ནོར་བུས་ཟིན་ཐོར་བཏབ་པའང་བརྗེད་ངས་ཆེ་བས་དུས་ཚོད་ཀྱི་གོ་རིམ་སོགས་
ནོར་འཆལ་འགའ་འདུག་སྙམ་ན་ཡང་བཅོས་བསྒྱུར་མ་བྱས་པར་ཚིགས་བཅད་དུ་བྲིས་
པར་མཁྱེན་རབ་དང་ལྡན་པ་རྣམས་ཀྱིས་ནོངས་པ་སྦྱོངས་པར་མཛད་དུ་གསོལ།། ༈ །།
སླར་སྨྲས་པ། འགྱུར་མེད་གདོད་ནས་རྟོགས་པའི་མཐའ་བྲལ་ཡང༌། །ཚེ་དབང་རིག་
འཛིན་པདྨ་ཀ་ར་དང༌། །མཆོག་གི་རིག་འཛིན་གྲུབ་ཆེན་བརྒྱད་ཅུ་སོགས། །ངེས་
དོན་བསྟན་པའི་དཔལ་གྱུར་བཀའ་གཏེར་གྱི། །རྒྱལ་བསྟན་འཕེལ་མཛད་བསྟན་
འགྲོའི་དཔ༵ལ་མགོན་མཆོག །ཀུན་ཏུ་བཟང་པོའི་དགོངས་ཀློང་རོ་གཅིག་ཏུ། །རྟོགས་
པའི་སྐྱེས་མཆོག་རྣམས་ལ་གསོལ་བ་འདེབས། །རྣམ་ཀུན་འབྲལ་མེད་ཐུགས་རྗེས་
བྱིན་གྱིས་རློབས། །སྐྱེ་ནས་སྐྱེ་རབས་ལེགས་བྱས་ས་འཛིན་རྩེར། །ཐོས་བསམ་ཉི་
ཟླའི་རྣ་ཆ་འཁོར་བཞིན་པར། །དོན་སྒོམ་སྣང་བ་འབར་བས་འཇིག་རྟེན་གསུམ། །
འོད་མཚན་སྟོང་འབར་ཞིང་དུ་དབུགས་འབྱིན་ཤོག །པཎ་ཆེན་བླ་མའི་རྟོགས་བརྗོད་
ལྷ་དབང་གི །ཉེར་ཐོགས་རྣམ་དཀར་ནོར་བུའི་གཟི་བྱིན་གྱིས། །མདོ་སྔགས་བསྟན་
པའི་ལྷ་ཡི་ལྡིང་ཁང་ནས། །བཤད་སྒྲུབ་སྣང་བ་འགྱེད་པའི་བཀྲ་ཤིས་ཤོག །དེ་ལྟ་
བུའི་ཁ་སྐོང་བ་པོ་རྗེ་བླ་མའི་འབངས་ཀྱི་ཐ་མར་གྱུར་པ་རིག་འཛིན་འཇིགས་མེད་མགོན་
པོས་ཆུ་སྟོད་ཟླ་བ་ཀརྐ་ཊའི་ཁྱིམ་ཚེས་བཞི་ལ་རྒྱལ་བས་ཆོས་འཁོར་བསྐོར་བའི་དུས་
ཆེན་བཅོ་ལྔ་ལ་རྒྱལ་བ་ཡུམ་གྱི་ལྷུམས་སུ་ཞུགས་པའི་དུས་ཆེན་དམར་ཕྱོགས་ཀྱི་ཚེས་
བཅུར་གྲུབ་པར་བགྱིས་པའི་དགེ་བས་མ་གྱུར་སེམས་ཅན་ཐམས་ཅད་བྱང་ཆེན་སྐུ་བཞི་
293

སྔ་འགྱུར་ཀཿཐོག་བཅུ་ཕྲག་རིག་མཛོད་ཆེན་མོའི་དཔེ་ཚོགས།
ཐོབ་པའི་རྒྱུར་གྱུར་ཅིག། །།དཔལ་ལྡན་བླ་མའི་རྣམ་ཐར་ནོར་བུའི་མཛོད། །དད་
གསུམ་ཕྱག་རྒྱས་སྒོ་འཕར་འབྱེད་ནས་སླར། །བསྟན་འགྲོའི་དཔྱིད་དུ་དགེ་མཚན་འདོད་
དགུའི་དབྱིག །འབད་མེད་སྤྲོ་ཕྱིར་རྣམ་དཀར་ཕྱི་མོར་བསྐྲུན། །དེ་ལྟའི་ལེགས་ཚོགས་
རྟེན་ཅིང་འབྲེལ་འབྱུང་མཐུས། །རྒྱལ་བསྟན་ནུབ་མེད་དེར་འཛིན་འཚོ་བཞེས་ཤིང་།།
མཁའ་མཉམ་སེམས་ཅན་བདེ་སྐྱིད་ཕུན་སུམ་ཚོགས། །བཀྲ་ཤིས་ཡར་ངོའི་ཟླ་ལྟར་
འཕེལ་གྱུར་ཅིག །ཅེས་སྐྱབས་མཆོག་བླ་མའི་རྣམ་ཐར་དོན་བསྡུས་ཤིག་མཛད་པར་བསྐུལ་བས་གོང་གི་ཞལ་སྔ་ནས་
ལྡེབ་གྲངས་དོན་དགུ་ཡན་མཛད་གྲུབ་ཅིང་དེ་འཕྲོས་གཟུགས་སྐུའི་བཀོད་པ་བསྡུས་ནས་དགོངས་པ་ཆོས་དབྱིངས་སུ་ཐིམ་
སོང་བ། སླར་སྐུ་ཞབས་བསྟན་པའི་ཉི་མ་ཡང་སྲིད་རིན་པོ་ཆེས་ཟིན་ཐོར་རྣམས་བསྡུས་ནས་གཞན་ཡང་ཐུགས་ལ་མངའ་བ་
དང་ངག་རྒྱུན་སོགས་ལ་བསྟུན་ནས་མཇུག་བསྡུད་གྲུབ་པར་མཛད་པའི་རྣམ་ཐར་འདི་ཉིད་རྗེ་བཙུན་བླ་མའི་དགོངས་རྫོགས་
དང་རང་གི་ཚོགས་བསགས་ཀྱི་སླད་དུ་འབངས་ཀྱི་ཐ་ཤལ་རྨོག་སྤྲུལ་པས་ཀཿཐོག་རྡོ་རྗེ་གདན་དུ་པར་དུ་བསྐྲུན་པའི་པར་
བྱང་དུ་སྨྲས་པ་དགེ སརྦ་མངྒ་ལཾ་ཛ་ཡུནྟུ།།